62020TJ0649_INF
Üldkohtu (viies koda) 5. juuli 2023. aasta otsus – Ühisettevõte Aviation propre vs. NG
(kohtuasjad T-649/20, T-721/20 ja T-767/20) (
1
)
Vahekohtuklausel – Teadusuuringuid ja innovatsiooni käsitlev seitsmes raamprogramm (FP7) – Toetuslepingud – Deklareeritud kuludest ühe osa kohta tõendavate dokumentide puudumine ja vastuolu lepingutingimustega – Ettemakstud summade tagasimaksmine – Üldkohtu pädevus – Vastuvõetavus – Rahastamiskõlblikud kulud – Tõendamiskoormis – Viivis
1.
Kohtumenetlus – Pöördumine Üldkohtusse vahekohtuklausli alusel – Üldkohtu pädevus, mis on määratletud üksnes ELTL artiklis 272 ja vahekohtuklauslis – Riigisiseste normide kohaldamine kohtualluvuse küsimustes – Väljaarvamine
(ELTL artikli 256 lõige 1 ning artiklid 272 ja 274)
(vt punktid 46–48)
2.
Kohtumenetlus – Pöördumine Üldkohtusse vahekohtuklausli alusel – Hagi äriregistrist kustutatud äriühingu vastu – Selle äriühingu õigusvõime hindamine kohaldatava liikmesriigi õiguse kohaselt – Võimatus selle äriühingu vastu hagi esitada – Vahekohtuklausli üleminek tema ainuosanikule – Lubatavus – Üldkohtu pädevus vaadata läbi ELTL artikli 272 alusel esitatud hagi
(ELTL artikli 256 lõige 1 ning artiklid 272 ja 274)
(vt punktid 51 ja 56–61)
3.
Kohtumenetlus – Pöördumine Üldkohtusse vahekohtuklausli alusel – Pöördumine Üldkohtusse vahekohtuklausli alusel – Hagi äriregistrist kustutatud äriühingu vastu – Vahekohtuklausli üleminek tema ainuosanikule – Üldkohtu pädevus vaadata läbi taotlus täitedokumendi väljastamiseks, et pöörata täitmisele nõuded liikmesriigi kohtus – Hõlmamine – Üldkohtu pädevus kohustada ainuosanikku need nõuded rahuldama – Väljaarvamine
(ELTL artikkel 272; Euroopa Parlamendi ja nõukogu määrus 2018/1046, artikli 103 lõige 2)
(vt punktid 65 ja 67–69)
4.
Euroopa Liidu eelarve – Liidu rahaline abi – Abi saaja kohustus täita abi andmise tingimusi – Lepingud, mis on sõlmitud teadusuuringute, tehnoloogiaarenduse ja tutvustamistegevuse konkreetse programmi raames – Rahastamine, mis katab ainult tegelikult kantud kulud – Deklareeritud kulude tegelikkusele vastamise tõendamine – Puudumine – Abikõlbmatud kulud
(ELTL artikkel 317)
(vt punktid 87–90, 93–106, 109–118, 121, 122, 125–127, 130–136 ja 141–151)
Resolutsioon
1.
Liita kohtuasjad T‑649/20, T‑721/20 ja T‑767/20 kohtuotsuse tegemise huvides.
2.
Kohustada Alpha Consulting Service’it, keda esindab NG, enne oma tegevuse lõpetamist maksma ühisettevõttele Aviation propre tagasi 56111,31 eurot, millele lisandub viivis 3,5% aastas alates 26. maist 2019 ja kuni võla täieliku tasumiseni, projektiga „Wireless/Integrated strain monitoring and simulation system“ seotud toetuslepingu nr 271874 alusel.
3.
Kohustada Alpha Consulting Service’it, keda esindab NG, enne oma tegevuse lõpetamist maksma ühisettevõttele Aviation propre tagasi 141094,80 eurot, millele lisandub viivis 3,5% aastas alates 9. juulist 2019 kuni võla täieliku tasumiseni, projektiga „Flexible sensor co-operation for structural health Diagnosis/prognosis“ seotud toetuslepingu nr 632506 alusel.
4.
Kohustada Alpha Consulting Service’it, keda esindab NG, enne oma tegevuse lõpetamist maksma ühisettevõttele Aviation propre tagasi 168062,23 eurot, millele lisandub viivis 3,5% aastas alates 13. juulist 2019 kuni võla täieliku tasumiseni, projektiga „FAST impact cross-analysis methodology for Composite leading edge Structures“ seotud toetuslepingu nr 632420 alusel.
5.
Jätta asjaomastest toetuslepingutest tuleneva võla NG-lt väljamõistmise nõue rahuldamata.
6.
Jätta NG ja ühisettevõtte Aviation propres kohtukulud nende endi kanda.
(
1
)	ELT C 433, 14.12.2013.